Illum il-Kunsill għamel pass sinifikanti lejn it-tisħiħ tal-unjoni bankarja. Huwa approva l-ftehim li ntlaħaq bejn il-presidenza u l-Parlament dwar il-miżuri ewlenin ta' pakkett leġislattiv komprensiv bil-għan li jnaqqas ir-riskji fis-settur bankarju tal-UE Illum għamilna pass importanti ħafna lejn it-tlestija tal-Unjoni Bankarja. Qed inwettqu miżuri biex il-banek Ewropej isiru aktar b'saħħithom, aktar stabbli u aktar reżiljenti. Il-miżuri ser joħolqu l-kondizzjonijiet biex jittieħdu deċiżjonijiet ambizzjużi dwar ir-riforma taż-żona tal-euro. Hartwig Löger, ministru għall-finanzi tal-Awstrija, li bħalissa għandha l-presidenza tal-Kunsill Il-proposti huma maħsuba biex jimplimentaw ir-riformi maqbula fil- livell internazzjonali wara l-kriżi finanzjarja tal-2007-2008 biex jissaħħaħ is-settur bankarju u jiġu indirizzati l-isfidi pendenti għall-istabbiltà finanzjarja. Ippreżentati f'Novembru 2016, dawn jinkludu elementi maqbula mill- Kumitat ta' Basel dwar is-Superviżjoni Bankarja u mill- Bord għall-Istabbiltà Finanzjarja Il-miżuri maqbula jwettqu tlieta mill-objettivi ewlenin stabbiliti mill-pjan direzzjonali tal-Kunsill dwar it- tlestija tal-unjoni bankarja maqbula f'Ġunju 2016: it-tisħiħ tal- qafas għal riżoluzzjoni bankarja , b'mod partikolari l-livell u l-kwalità meħtieġa tas-subordinazzjoni tal-obbligazzjonijiet (MREL) biex jiġi żgurat proċess ta' "rikapitalizzazzjoni interna" li jkun effettiv u ordnat. l-introduzzjoni tal-possibbiltà li l-awtoritajiet ta' riżoluzzjoni jissospendu l-pagamenti u/jew l-obbligi kuntrattwali tal-bank meta jkun taħt riżoluzzjoni, l-hekk imsejħa "għodda ta' moratorju ", biex tingħata għajnuna fl-istabbilizzazzjoni tas-sitwazzjoni tal-bank. it-tisħiħ tar- rekwiżiti ta' kapital tal-banek biex jitnaqqsu l-inċentivi għat-teħid ta' riskju eċċessiv, bl-inklużjoni ta' proporzjon vinkolanti ta' ingranaġġ, proporzjon vinkolanti ta' finanzjament stabbli nett u l-istabbiliment ta' regoli sensittivi għar-riskju għan-negozjar f'titoli u derivattivi. Barra minn hekk, il-pakkett bankarju fih miżuri għat-titjib tal-kapaċità ta' self tal-banek u għall-faċilitazzjoni ta' rwol akbar għall-banek fis-swieq finanzjarji , bħal: it-tnaqqis tal-piż amministrattiv għall-banek li jkunu iżgħar u inqas kumplessi, b'rabta b'mod partikolari mar-rekwiżiti ta' rappurtar u ta' żvelar; it-titjib tal-kapaċità tal-banek li jsellfu lill-SMEs u li jiffinanzjaw proġetti ta' infrastruttura; it-tnaqqis tal-ispejjeż tal-ħruġ/żamma ta' ċerti strumenti, bħal strumenti ta' titolizzazzjoni ta' kwalità għolja jew bonds koperti; Il-pakkett bankarju fih ukoll qafas għall-kooperazzjoni u l-kondiviżjoni tal-informazzjoni bejn id-diversi awtoritajiet involuti fis- superviżjoni u r-riżoluzzjoni tal-gruppi bankarji transkonfinali . Il-miżuri maqbula jippreservaw il-bilanċ li ntlaħaq bil-pożizzjoni tal-Kunsill bejn is-setgħat tas-superviżuri lokali u dawk ospitanti biex jiġu ffaċilitati l-flussi transkonfinali tal-kapital u l-likwidità, filwaqt li jiġi żgurat livell adegwat ta' protezzjoni għad-depożitanti, il-kredituri u l-istabbiltà finanzjarja fl-istati membri kollha. Il-ftehim idaħħal ukoll emendi għat-titjib tal-kooperazzjoni bejn l-awtoritajiet kompetenti dwar kwistjonijiet b'rabta mas- superviżjoni ta' attivitajiet għall-ġlieda kontra l-ħasil tal-flus Il-kondiviżjoni tar-riskju u l-unjoni bankarja Dan il-ftehim iwitti t-triq biex isir iktar progress fil-kondiviżjoni tar-riskju fi ħdan l-unjoni bankarja tal-UE. Is-Summit taż-Żona tal-Euro għandu jirrieżamina l-progress li sar fit-tnaqqis tar-riskju fl-industrija bankarja tal-UE f'Diċembru 2018, u għandu jiddeċiedi dwar il-passi speċifiċi li għandhom jittieħdu fil-qafas ta' riforma ġenerali tal-Unjoni Ekonomika u Monetarja. F'Ġunju 2016, il-Kunsill qabel b'mod partikolari li f'konformità mal-miżuri għat-tnaqqis tar-riskju, jista' jiġi deċiż li tiġi stabbilita garanzija ta' kontinġenza komuni għall- fond uniku ta' riżoluzzjoni tal-UE għall-banek li qed ifallu qabel id-data tal-bidu miftiehma fl-2024. Il-passi li jmiss Il-ħidma fuq il-kwistjonijiet pendenti li fadal ser tkompli kemm fil-livell tekniku kif ukoll f'dak politiku, bil-ħsieb li n-negozjati dwar il-pakkett bankarju jiġu ffinalizzati sal-aħħar tas-sena. Il-Parlament u l-Kunsill imbagħad ser jintalbu jadottaw ir-regolament propost fl-ewwel qari. Nota tal-presidenza dwar l-approvazzjoni tal-pakkett għat-tnaqqis tar-riskju Konklużjonijiet tal-Kunsill dwar pjan direzzjonali biex titlesta l-unjoni bankarja, Ġunju 2016 Ara l-paġna tal-laqgħa